Euroleague: Το προβάδισμα του Ολυμπιακού και ο σχεδόν σίγουρος Παναθηναϊκός - Contra.gr - Live Sports Magazine
ΝΙΚΗ ΜΠΑΚΟΥΛΗ ΤΕΛ. ΑΝΑΝΕΩΣΗ: 28 Μαρ. 2019 | 11:23
Προς χάριν συζήτησης -και για να κάνουμε τη ζωή μας πιο εύκολη-, ζητήσαμε από το NewStats να δώσει τα φώτα του. Ανταποκρίθηκε άμεσα και ενημέρωσε ότι "υπάρχουν περί τις 8.000 πιθανότητες που καλύπτουν όλα τα ενδεχόμενα. Χρησιμοποιήσαμε μοντέλο πρόβλεψης που εκτιμά το 99.6% των σεναρίων και αυτό που υπολείπεται έχει να κάνει με το περίπλοκο των θέσεων από το Νο13 έως το Νο15. Παρ' όλα αυτά, κάθε ομάδα είναι -δίχως αμφιβολία- εντός λίγων ποσοστιαίων βαθμών".
"Η μέθοδος εκτίμησης κατέληξε στο ότι οι Παναθηναϊκός ΟΠΑΠ και η Μπασκόνια είναι πολύ κοντά στα πλέι οφ. Οι 'πράσινοι' έχουν 92.6% πιθανότητες και οι Βάσκοι 82.2%. Σίγουρα αν 'πάρουν' τα παιχνίδια τους για την 29η αγωνιστική, θα ηρεμήσουν και οι φίλαθλοι τους. Με νίκη επί της Ρεάλ ο ΠΑΟ θα μπει στα πλέι οφ. Με ήττα το ποσοστό των πιθανοτήτων θα γίνει 91.1%. Αν χάσει και από την Μπουντούτσνοστ, θα μειωθεί σε 26.1%. Η Μπασκόνια με νίκη επί της Εφές δεν θα 'κλειδώσει' την πρόκριση, αλλά θα αποκτήσει για ποσοστό το 92.2% που σίγουρα είναι καλύτερο από το 61.7% που θα 'χει αν χάσει".
"Ο Ολυμπιακός αντιμετωπίζει τη Ζάλγκιρις, στο μόνο ματς της 29ης ημέρας μεταξύ ομάδων που ξέρουν πού θα τους βρει το αύριο -αν θα προκριθούν ή όχι. Προς το παρόν, οι "ερυθρόλευκοι" έχουν περισσότερες πιθανότητες από την Αρμάνι για να μπουν στα πλέι οφ (58.7%), παρ' ότι έχασαν και τα δυο παιχνίδια με την ιταλική ομάδα. Αυτό έχει να κάνει με το γεγονός ότι οι Πειραιώτες έχουν -θεωρητικά- πιο εύκολο πρόγραμμα από τους Λιθουανούς. Αν χάσει ο Ολυμπιακός οι πιθανότητες πρόκρισης θα 'πέσουν' στο 31.9%. Αν κάνει το 2/2 οι πιθανότητες θα φτάσουν στο 96%. Μετά θα εξαρτηθεί από την Αρμάνι που 'κρατά' το μέλλον στα χέρια της, όπως αντιμετωπίζει εντός τη Φενέρμπαχτσε και εκτός την Αναντολού Εφές". Ακολουθούν οι πιθανότητες νίκης στα ζευγάρια της 29ης και της 30ης αγωνιστικής.
Euroleague: Round 30